„Ministerstvo pôdohospodárstva a rozvoja vidieka Slovenskej republiky ako Riadiaci orgán pre Integrovaný regionálny operačný program (ďalej len „RO pre IROP“) si Vám dovoľuje oznámiť, že dňom **10.06.2016 ruší výzvu na predkladanie ŽoNFP s kódom IROP-PO4-SC421-2016-2** zameranú na zlepšenie zásobovania pitnou vodou, čistenie odpadových vôd, kanalizácia.

RO pre IROP pristupuje k zrušeniu výzvy v súlade s ustanovením § 17 ods. 8 zákona č. 292/2014 o príspevku poskytovanom z európskych štrukturálnych a investičných fondov na programové obdobie a o zmene a doplnení niektorých zákonov nakoľko existujú objektívne dôvody (výzva bola vydaná v nesúlade so zákonom), pre ktoré nie je možné financovať predložené žiadosti o nenávratný finančný príspevok na základe výzvy.

Žiadosti o NFP predložené do dátumu zrušenia výzvy budú vrátené späť žiadateľom. Po odstránení identifikovaných nedostatkov bude predmetná výzva opätovne vyhlásená. Z uvedeného dôvodu odporúčame potenciálnym žiadateľom aj naďalej sledovať informácie zverejnené na webovom sídle.